Астаналық ұстаз қазақ фольклорын ағылшын тілінде сөйлетті
DATE: 11:34, 22 Мамыр 2023 | GMT +5
TITLE: Астаналық ұстаз қазақ фольклорын ағылшын тілінде сөйлетті
URL: https://kaz.inform.kz/news/astanalyk-ustaz-kazak-fol-kloryn-agylshyn-tilinde-soyletti_a4069834/
META: DATE: 11:34, 22 Мамыр 2023 | GMT +5
TOTAL WORDS: 101
AUTHOR(S):
TEXT: «39 жыл ұстаздық еткен тәжірибемде сабақ барысында ақпараттық технологияларды қолдану, тілді ән және фильмдер арқылы үйрету әдістерін пайдаландық. Алайда танымал шығармалар мен қазақ ертегілерін аударып оқыту балалардың қызығушылығын арттырып, оң нәтиже берді», - дейді ағылшын тілі пәнінің мұғалімі Зәмзәгүл Түйтина. Ұстаз Бердібек Соқпақбаевтың «Менің атым Қожа» повесі мен «Алдар Көсе мен Шықбермес Шығайбай» ертегісінен үзінділерді ағылшын тіліне аударған. Бүгінде Зәмзәгүл Түйтинаның шәкірттері «Оқуға құштар мектеп – оқуға құштар ұлт» республикалық жобасы аясында батыс әдебиетін ағылшын тілінде оқып жатыр. Айта кетейік, Зәмзәгүл Түйтина - «Reading for pleasure» ағылшын тіліндегі нұсқаулықтың авторы. Оған балалар әдебиетінің классиктері мен ең танымал заманауи авторлардың үзінділері енгізілген
